CELEX: 32009R0966
Language: lt
Date: 2009-10-15 00:00:00
Title: 2009 m. spalio 15 d. Komisijos reglamentas (EB) Nr. 966/2009, iš dalies keičiantis Reglamentą (EB) Nr. 657/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės, susijusios su Bendrijos pagalba aprūpinant pienu ir tam tikrais pieno produktais švietimo įstaigų moksleivius

16.10.2009   
            
            
               LT
            
            
               Europos Sąjungos oficialusis leidinys
            
            
               L 271/10
            
         
      KOMISIJOS REGLAMENTAS (EB) Nr. 966/2009
   2009 m. spalio 15 d.
   iš dalies keičiantis Reglamentą (EB) Nr. 657/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės, susijusios su Bendrijos pagalba aprūpinant pienu ir tam tikrais pieno produktais švietimo įstaigų moksleivius
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 102 straipsnį kartu su 4 straipsniu,
   kadangi:
   
               (1)
            
            
               Nustatyta, kad kelių valstybių narių rinkose tam tikrų Komisijos reglamento (EB) Nr. 657/2008 (2) I priede išvardytų produktų nėra.
            
         
               (2)
            
            
               Siekiant užtikrinti, kad valstybėse narėse būtų kuo įvairesnių pagalbos skyrimo sąlygas atitinkančių produktų, tų produktų sąrašas turėtų būti išplėstas. Išplėtus pagalbos skyrimo sąlygas atitinkančių produktų sąrašą, pagalbos dydį lemiantys parametrai nepakistų, todėl pagalbos už II kategorijos produktus dydis turėtų likti nepakitęs.
            
         
               (3)
            
            
               Be to, nustatyta, kad sūrio ir saldiklių apibrėžtys nėra išsamios, todėl jos turėtų būti pakeistos.
            
         
               (4)
            
            
               Todėl Reglamentą (EB) Nr. 657/2008 reikėtų atitinkamai iš dalies pakeisti.
            
         
               (5)
            
            
               Bendro žemės ūkio rinkų organizavimo vadybos komitetas per pirmininko nustatytą laikotarpį savo nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 657/2008 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. spalio 15 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 299, 2007 11 16, p. 1.
   
      (2)  OL L 183, 2008 7 11, p. 17.
   
      PRIEDAS
      
         
            „I PRIEDAS
            
               PRODUKTŲ, KURIE ATITINKA BENDRIJOS PAGALBOS SKYRIMO SĄLYGAS, SĄRAŠAS
            
            
               I   kategorija
            
            
                        a)
                     
                     
                        termiškai apdorotas pienas (1);
                     
                  
                        b)
                     
                     
                        termiškai apdorotas pienas su šokoladu, vaisių sultimis (2) arba pagardintas, kurio ne mažiau kaip 90 % svorio sudaro a punkte nurodytas pienas ir ne daugiau kaip 7 % – pridėtas cukrus (3) ir (arba) medus;
                     
                  
                        c)
                     
                     
                        rauginto pieno produktai su vaisių sultimis arba be jų (2), pagardinti arba nepagardinti, kurių ne mažiau kaip 90 % svorio sudaro a punkte nurodytas pienas ir ne daugiau kaip 7 % – pridėtas cukrus (3) ir (arba) medus.
                     
                  
               II   kategorija
            
            Pagardinti arba nepagardinti pieno produktai su vaisiais (4), rauginti arba nerauginti, kurių ne mažiau kaip 75 % svorio sudaro I kategorijos a punkte nurodytas pienas ir ne daugiau 7 % – pridėtas cukrus (5) ir (arba) medus.
            
               III   kategorija
            
            Švieži arba apdoroti sūriai, kurių ne daugiau kaip 10 % sudaro ne pieno produktai (6).
            
               IV   kategorija
            
            Granapadano sūris ir parmidžano sūris.
            
               V   kategorija
            
            Sūriai, kurių ne daugiau kaip 10 % sudaro ne pieno produktai ir kurie nepriskiriami III ir IV kategorijoms (6).
         
      
      
         (1)  Įskaitant pieno gėrimą be laktozės.
      
         (2)  Vaisių sultys naudojamos pagal 2001 m. gruodžio 20 d. Tarybos direktyvą 2001/112/EB dėl žmonių maistui skirtų vaisių sulčių ir tam tikrų panašių produktų.
      
         (3)  Šios kategorijos produktams naudojamas cukrus reiškia KN kodais 1701 ir 1702 žymimus produktus. Šios kategorijos produktams saldikliai naudojami pagal 1994 m. birželio 30 d. Europos Parlamento ir Tarybos direktyvą 94/35/EB dėl maisto produktuose naudojamų saldiklių.
      
         (4)  Šios kategorijos pieno produktuose su vaisiais visada yra vaisių, vaisių minkštimo, vaisių tyrės ar vaisių sulčių. Šios kategorijos produktams naudojami vaisiai reiškia Kombinuotosios nomenklatūros 8 skirsnyje išvardytus produktus. Vaisių sultys, vaisių minkštimas ir vaisių tyrė naudojami pagal 2001 m. gruodžio 20 d. Tarybos direktyvą 2001/112/EB dėl žmonių maistui skirtų vaisių sulčių ir tam tikrų panašių produktų.
      
         (5)  Šios kategorijos produktams naudojamas cukrus reiškia KN kodais 1701 ir 1702 žymimus produktus. Prie vaisių pridėtas cukrus įskaičiuojamas į didžiausią 7 % pridėto cukraus kiekį. Šios kategorijos produktams saldikliai naudojami pagal 1994 m. birželio 30 d. Europos Parlamento ir Tarybos direktyvą 94/35/EB dėl maisto produktuose naudojamų saldiklių.
      
         (6)  Šios kategorijos produktai atitinka Reglamento (EB) Nr. 1234/2007 XII priedo II punkte nustatytus reikalavimus.